CELEX: 62006TJ0179
Language: hu
Date: 2009-06-03 00:00:00
Title: Az Elsőfokú Bíróság (ötödik tanács) 2009. június 3-i ítélete.#Az Európai Közösségek Bizottsága kontra Burie Onderzoek en Advies BV.#Választottbírósági kikötés - A RACE II program és a közérdekű távközlési technológiák területén egyedi program keretében kötött szerződések - A nyújtott előlegek egy részének visszatérítése - Az Elsőfokú Bíróság hatásköre - Részleges elfogadhatatlanság - A gondos ügyintézés elve - Viszontkereset.#T-179/06. sz. ügy.

Az Elsőfokú Bíróság (ötödik tanács) 2009. június 3‑i ítélete – Bizottság kontra Burie Onderzoek en Advies
      (T‑179/06. sz. ügy)
      „Választottbírósági kikötés – A RACE II program és a közérdekű távközlési technológiák területén egyedi program keretében kötött szerződések – A nyújtott előlegek egy részének visszatérítése – Az Elsőfokú Bíróság hatásköre – Részleges elfogadhatatlanság – A gondos ügyintézés elve – Viszontkereset”
      Eljárás – Az Elsőfokú Bíróság előtt választottbírósági kikötés alapján történő keresetindítás (EK 238. cikk) (vö. 59–62., 100. pont)
      Tárgy
      
         
               Az EK 238. cikk szerinti választottbírósági kikötés alapján benyújtott kérelem, amely arra irányul, hogy a Burie Onderzoek
                  en Advies BV‑t kötelezzék az európai fejlett kommunikációs technológiák és a távközlési technológiák területén kötött két
                  finanszírozási szerződés teljesítése során az Európai Közösség által fizetett előlegek egy részének, valamint a késedelmi
                  kamatoknak a visszatérítésére.
               
            Rendelkező rész
      
         
                  1)
               
               
                  
               
               
                  	Az Elsőfokú Bíróság a Bizottság által a – R 2022 projekt megnevezésű – Barbara (Broad Range of Community Based Telematics
                     Applications in Rural Areas) szerződés alapján nyújtott előlegek visszatérítésére vonatkozó keresetet mint elfogadhatatlant
                     – hatásköre nyilvánvaló hiánya miatt – elutasítja, amennyiben e kereset a Burie Onderzoek en Advies BV ellen irányul.
                  
               
            
         
                  2)
               
               
                  
               
               
                  	Az Elsőfokú Bíróság a Burie Onderzoek en Advies‑t arra kötelezi, hogy a – UR 1028 projekt megnevezésű – Telepromise (Telematics
                     to Provide for Missing Services) szerződés alapján fizessen meg a Bizottságnak 109 535,62 euró főösszeget, és ezen összegnek
                     a Hollandiában irányadó törvényes kamatlábbal – a 2001. augusztus 31‑től a tartozás kiegyenlítéséig tartó időszakra vonatkozóan –
                     számított késedelmi kamatait.
                  
               
            
         
                  3)
               
               
                  
               
               
                  	Az Elsőfokú Bíróság a Burie Onderzoek en Advies viszontkeresetét elutasítja.
               
            
         
                  4)
               
               
                  
               
               
                  	A felek maguk viselik saját költségeiket.